ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en nl en es ka ka ka ka ka ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
იურიდიულ საკითხთა კომიტეტი ხმაურის საკანონმდებლო რეგულირების მუხლის ჩამოყალიბებაზე მუშაობს | ტელეგრაფი
ხმაურის საკანონმდებლო რეგულირებისა და ხმაურის ნორმების დარღვევისთვის პასუხისმგებლობის შესახებ ქალაქ თბილისის საკრებულომ პარლამენტში საკანონმდებლო წინადადება წარმოადგინა. საკანონმდებლო წინადადება საქართველოს ადმინისტრაციულ სამართალდარღვევათა კოდექსში შესაბამისი შინაარსის 771 მუხლის დამატებას ითვალისწინებს, რომელიც იურიდიულ საკითხთა კომიტეტის სამუშაო ჯგუფის წევრებთან ერთად, საქართველოს ბიზნესომბუდსმენმა, სახალხო დამცველმა, თბილისის მუნიციპალიტეტის საკრებულოს წევრებმა და არასამთავრობო ორგანიზაციის წარმომადგენლებმა განიხილეს.
პარლამენტის წევრის, ლევან გოგიჩაიშვილის განცხადებით, ჭარბი ხმაურის შედეგად ირღვევა ადამიანის კონსტიტუციური უფლება ცხოვრობდეს ჯანმრთელ და უვნებელ გარემოში. „ჩვენ უნდა ვიმსჯელოთ აღნიშნულ საკითხზე, რომ ერთად გადავწყვიტოთ ეს პრობლემა ისე, რომ ერთი მხრივ, დავიცვათ ადამიანის უფლებები და, მეორე მხრივ, არ დავაზარალოთ კერძო ბიზნესი და ხელი არ შევუშალოთ ქვეყნის ეკონომიკურ განვითარებას,“- განაცხადა ლევან გოგიჩაიშვილმა.
„ევროპაში შესვლა მხოლოდ ვიზალიბერალიზაცია არ არის, თუ ევროპული გზა ავირჩიეთ, ადამიანის უფლებები დაცული უნდა იყოს და საცხოვრებელი გარემო – ადამიანის ფიზიკური და ფსიქიკური ჯანმრთელობისთვის უვნებელი“, – აღნიშნა დეპუტატმა სალომე ზურაბიშვილმა.
საკანონმდებლო წინადადების მომზადების აუცილებლობა ბიზნესომბუდსმენის მოვალეობის შემსრულებელი ზურაბ ძნელაშვილიც მიიჩნევს. მისი თქმით, მოქალაქე, რომელსაც აქვს ნორმალური ძილისა და მოსვენების უფლება, არ უნდა იყოს შეწუხებული ხმაურით, მაგრამ მისივე მოსაზრებით, კარგი იქნებოდა საკანონმდებლო წინადადების ავტორს მოეხდინა რეგულირების გავლენის შეფასება აღნიშნულ საკითხზე.
სამუშაო ჯგუფის წევრებმა საზოგადოების იმ წარმომადგენლების მოსაზრებებიც მოისმინეს, რომლებიც პერმანენტული ხმაურით არიან შეწუხებული და რომელთა ოჯახის წევრების, განსაკუთრებით, ბავშვების ჯანმრთელობაზე მისი ზეგავლენა უარყოფითად აისახა. მოქალაქეებმა კანონპროექტის დროული მიღება და ამოქმედება მოითხოვეს. მომღერალი ლიზა ბაგრატიონი მიიჩნევს, რომ უკანონობაა ერთი ადამიანის ჯანმრთელობის შელახვის ხარჯზე მეორე გაერთოს ან ბიზნესი წარმართოს.
წარმოდგენილ დოკუმენტში დასაშვები და დაუშვებელი ხმაურის სიდიდე დეციბელებითაა განსაზღვრული, დასაშვები ნორმის ზემოთ არსებულ ხმაურზე კი შესაბამისი სანქციებია დაწესებული. ფიზიკური ან იურიდიული პირი, რომელიც გამოიწვევს დადგენილ ნორმაზე მეტ ხმაურს, პირველ ჯერზე მიიღებს გაფრთხილებას. სამართალდარღვევის ჩადენიდან 1 წლის განმავლობაში მისი განმეორება გამოიწვევს დაჯარიმებას: ფიზიკური პირის – 150 ლარის, ხოლო იურიდიული პირის – 500 ლარის ოდენობით. სამართალდარღვევის ყოველი შემდგომი გამეორება გაორმაგებულ დაჯარიმებას გამოიწვევს.
Previous article13 – 19 თებერვალს მოსალოდნელი ამინდი საქართველოში
Next articleშეიარაღებულ ძალებში წვევამდელების მიღება განახლებული წესით დაიწყო
RELATED ARTICLESMORE FROM AUTHOR
“ნამდვილად დააკლდება პარლამენტს, თუმცა მას უფრო დიდი მისია აკისრია” – ნინო ლაცაბიძეს დეპუტატის უფლებამოსილება შეუწყვიტეს
შოთა რეხვიაშვილი სახელმწიფო მინისტრის მოადგილედ დაინიშნა
გოგი მეშველიანი: ჩემთვის მნიშვნელოვანია შევძლოთ ყველა დაპირების ასრულება
საბაჟო გამშვები პუნქტი ყაზბეგი, საგანგებო მდგომარეობის გამო, დროებით მუშაობას წყვეტს
ბოლნისში “საბაობა 2019“ აღინიშნა
,,მოდი ღამე მუზეუმში“ – განათლებისა და მეცნიერების მინისტრი რუსთავის ისტორიულ მუზეუმს...
2-3 ივლისს საქართველოს ზოგიერთ რაიონში შესაძლოა ტემპერატურამ 40 გრადუსს მიაღწიოს
რუსთავში ინოვაციური საგანმანათლებლო პროექტის, Izrune.ge-ს პრეზენტაცია და პრაქტიკული კონფერენცია გაიმართება
პრემიერმა EBRD-ს მხარდაჭერისთვის მთავრობის სხდომაზე მადლობა გადაუხადა
გოგი მეშველიანმა და დავით შერაზადიშვილმა იმირისანის სარწყავი სისტემის და ზედა არხის...
უწყებათშორისი სწავლება „ინფო 2017″ დაიწყო
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია